nvidia/miracl-vision huggingface dataset:
అశ్వమేధ పర్వము తృతీయాశ్వాసము

శ్రీకృష్ణుడు అర్జునుడికి ఆత్మ విద్య బోధంచిన తరువాత " అర్జునా ! నా చిత్తము నా తండ్రి వసుదేవుడిని చూడాలని ఆరాట పడుతుంది. నేను త్వరగా ద్వారకకు వెళ్ళాలి. మీ అనుమతి కొరకు ఎదురు చూస్తున్నాను " అని అన్నాడు. అర్జునుడు " కృష్ణా ! అయితే మనము వెంటనే హస్థినకు వెడదాము. నేను నీ ద్వారక ప్రయాణము గురించి ధర్మరాజుకు చెప్పి ఒప్పిస్తాను. ఆయన కూడా నిన్ను సంతోషముగా ద్వారకకు పంపుతాడు " అని అన్నాడు తరువాత కృష్ణార్జునులు రథము ఎక్కి హస్థినకు పయనమయ్యారు. మార్గమధ్యములో " కృష్ణా ! నీ దయ వలన కౌరవసైన్యము అనే సాగరమును దాటాము. యుద్ధములో శత్రువులను జయించాము. భీష్ముడు, ద్రోణుడు, కర్ణుడు మొదలైన మహా వీరులను జయించాము. నీవు ముందుగా శత్రువులను చంపిన తరువాత మేము ఈ కీర్తి ప్రతిష్ఠలను పొందాము. ధర్మరాజు పట్టాభిషిక్తుడయ్యాడు. ఈ జయము నీది
మల్లాది రామకృష్ణశాస్త్రి

మల్లాది రామకృష్ణ శాస్త్రి (1905- 1965) తెలుగు రచయిత. వచన రచనకు మేస్త్రీ - మల్లాది రామకృష్ణ శాస్త్రి. ఆయన విశ్వమానవుడు. వసుధైక కుటుంబకం అనే భావన మదినిండా బలీయంగా కలిగిన మహనీయులు. మల్లాది రామకృష్ణశాస్త్రి 1905, జూన్ 17న కృష్ణా జిల్లా, చిట్టిగూడూరు గ్రామంలో ఒక సంపన్న కుటుంబంలో కనకవల్లి, నరసింహశాస్త్రి దంపతులకు జన్మించారు. మచిలీపట్నంలో బి.ఎ. వరకు చదివారు. తరువాత మద్రాసులో సంస్కృతాంధ్రాలలో ఎం.ఎ.పట్టా పుచ్చుకున్నారు. యడవల్లి సుబ్బావధాన్లుగారి దగ్గర వేదవిద్యను, నోరి సుబ్రహ్మణ్యశాస్త్రి గారి దగ్గర మహాభాష్యాన్ని, శిష్ట్యా నరసింహశాస్త్రి గారి దగ్గర బ్రహ్మసూత్రాలను అభ్యసించారు
భారతదేశపు చట్టాలు

1833లో బ్రిటిష్ ప్రభుత్వం ఛార్టర్ ఏక్ట్ 1833 (గవర్నమెంట్ ఆఫ్ ఇండియా ఏక్ట్ 1833 అని కూడా అంటారు) అమలు చేయటంతో, భారతదేశానికి (నాటి బ్రిటిష్ ఇండియా) అంతటికీ ఒకే శాసనం చేయటానికి అధికారం కలిగింది. అప్పటినుంచీ భారతదేశానికి (బ్రిటిష్ ఇండియా) అంతటికీ చట్టాలు చేయటం మొదలైంది. ఆనాటి నుంచి, అంటే 1834 సంవత్సరం నుంచి, 2011 జూన్ 20 వరకు, భారత దేశంలో 2245 చట్టాలు అమలులో ఉన్నాయి. వాటి వివరాలు ఈ క్రింది పట్టికలో చూడండి.
జింజేరు(గౌడ్ పాలెం)

(ప్రస్తుతం ఈ పేజీ ఖాళీగా ఉంది)
తుమ్మనపల్లి

తుమ్మనపల్లి తెలంగాణ రాష్ట్రం, కరీంనగర్ జిల్లా, హుజూరాబాద్ మండలంలోని గ్రామం. ఇది మండల కేంద్రమైన హుజూరాబాద్ నుండి 4 కి. మీ. దూరం లోను, సమీప పట్టణమైన కరీంనగర్ నుండి 36 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 746 ఇళ్లతో, 2772 జనాభాతో 858 హెక్టార్లలో విస్తరించి ఉంది. గ్రామంలో మగవారి సంఖ్య 1419, ఆడవారి సంఖ్య 1353. షెడ్యూల్డ్ కులాల సంఖ్య 692 కాగా షెడ్యూల్డ్ తెగల సంఖ్య 58. గ్రామం యొక్క జనగణన లొకేషన్ కోడ్ 572649.పిన్ కోడ్: 505468
దక్షిణ రైల్వే

దక్షిణ రైల్వే (తమిళం: தென்னக இரயில்வழி; మలయాళం: ദക്ഷിണ റെയില്വേ) స్వతంత్ర భారతదేశంలో రూపొందించిన 16 భారతీయ రైల్వే మండలంలలో మొట్టమొదటిగా దక్షిణ రైల్వే ఉంది. ఇది నామంగా (1) మద్రాస్, దక్షిణ మరాఠా రైల్వే, (2) దక్షిణ భారత రైల్వే, (3) మైసూర్ రాష్ట్రం రైల్వే అను మూడు రాష్ట రైల్వేల విలీనం ద్వారా 1951 ఏప్రిల్ 14 న సృష్టించబడింది. దక్షిణ భారత రైల్వే నిజానికి 1853 లో బ్రిటన్ లో స్థాపించబడి, బ్రిటిష్ వలస పాలనలో 1859 లో రిజిస్టర్ గావించబడి. గ్రేట్ దక్షిణ భారతదేశం రైల్వే (కంపెనీ) కం.గా రూపొందింనది. దీనిని తిరుచిరాపల్లి (ట్రిచ్చి) లో ప్రధాన కార్యాలయంగా 1890 లో లండన్ లో కేవలం ఒక సంస్థగా నమోదు చేశారు. స్వాతంత్ర్యానంతరము దక్షిణ రైల్వేలో విభాగములు ఏర్పరచబడెను. వాటి వివరములు 1966 లో బెజవాడ, హుబ్లి విభాగములు నూతమనుగా ఏర్పరచబడ్డ దక్షిణ మధ్య రైల్వేకు బదిలి చేయబడ్దవి. తరువాతి కాలములో మద్రాసు, మైసూరు విభగములను పునర్విభజించి బెంగుళూరు విభాగము ఏర్పరచబడింది. పిదప పాలక్కాడ్, మధురై విభాగములను పునర్విభజించి సేలం రైల్వే విభాగము ఏర్పరచబడింది. దక్షిణ రైల్వే ప్రధాన కార్యాలయము చెన్నైలో నున్నది. ఈ మండల పరిధిలో ప్రస్తుతము ఆరు విభాగములు ఉన్నాయి
భారతీయ రైల్వే మంత్రిత్వ శాఖ

భారతదేశంలో రైల్వే మంత్రిత్వ శాఖ, భారతీయ రైల్వేలు బాధ్యత వహిస్తుంది. భారతీయ రైల్వేలు, భారతదేశంలో రైలు రవాణాలో గుత్తాధిపత్యాన్ని నిర్వహిస్తున్న ఒక సంస్థ. గమనిక:భారతీయ రైల్వే మంత్రులుగా ఇంకా చాలమంది పని చేసారు.వారిలో కొంతమందిని మాత్రమే ఇక్కడ చూపించటం జరిగింది.
రైల్వే బోర్డు

భారతీయ రైల్వేల యొక్క శిఖరాగ్ర సంస్థగా భారత రైల్వే బోర్డు ఉంది. భారతీయ రైల్వేలు యొక్క నివేదికలు భారతీయ రైల్వే మంత్రిత్వ శాఖకు భారత రైల్వే బోర్డు తయారు చేసి పంపుతుంది. రైల్వే బోర్డులో ప్రస్తుతం ఈ క్రింది సభ్యులు ఉన్నాయి: 1951, ఏప్రిల్ లో చీఫ్ కమిషనర్ పోస్ట్ నిషేధించబడింది. అనుభవజ్ఞులైన ఫంక్షనల్ సభ్యుడు, బోర్డు ఛైర్మన్ గా నియమించారు. ఆ విధంగా బోర్డు బలం నాలుగు తగ్గించబడింది. అక్టోబరు 1954 లో బోర్డు ఛైర్మన్, రైల్వే మంత్రిత్వ శాఖ ప్రభుత్వంలోని, ఒక కార్యదర్శి యొక్క స్థితి (హోదా) తో వున్న వారికి, సాంకేతిక, విధానం విషయాలపై నిర్ణయాలు తీసుకునే బాధ్యునిగా చేశారు. ఇప్పుడు మరొక సభ్యుడు కూడా జోడించిన తరువాత రైల్వే బోర్డ్ బలం మళ్ళీ ఐదుకు మారింది.
ఉమర్ ఆలీషా

ఉమర్ ఆలీ షా (ఆంగ్లం: Dr Umar Alisha) (1885 - 1945) సూఫీ వేదాంత వేత్త, తెలుగు సాహితీ వేత్త, సంఘ సంస్కర్త, గ్రాంధికవాది. కవిరాజు డాక్టర్‌ ఉమర్‌ అలీషా మాతృభాష తెలుగు కాదు. తెలుగులో అద్భుత సాహిత్య సంపదలను సృష్టించి మహాకవిగా అతను ఖ్యాతిగాంచారు. అతను ఆధ్యాత్మిక పీఠాధిపతి అయినప్పటికీ కేవలం ఆధ్యాత్మిక తత్వానికే కట్టుబడకుండా సామాజానికి రుగ్మతల విూద కలాన్ని కొరడాలా ఝళిపించారు. స్వాతంత్ర్య సమరయోధునిగా జాతీయోద్యమంలో పాల్గొన్నారు. భారత శాసనసభలో ప్రజాప్రతినిధిగా బాధ్యతలు నిర్వహించారు. అభ్యుదయ రచయితగా, ప్రగతి నిర్దేశకునిగా, మహోన్నత వక్తగా, మానవతావాద ప్రవక్తగా బహుముఖ ప్రజ్ఞావంతుడిగా ఖ్యాతి గడించారు. అజ్ఞానం, మూఢనమ్మకాలు, మత మౌడ్యం, పేదరికం, బానిసత్వం, అవిద్య లాంటి సాంఘిక రుగ్మతలతో కొట్టుమిట్టాడుతున్న సమాజాన్ని సంస్కరించేందుకు అనన్యసామాన్యమైన కృషి సాగించి ధన్యులైన తెలుగు గడ్డకు చెందిన కవులు, రచయితలలో ఉమర్‌ అలీషా గారిది ప్రత్యేక స్థానం. బహుముఖ లక్ష్య సాధన కోసం శరపరంపరగా సాహిత్య సంపద సృష్టించి తెలుగు సాహిత్య చరిత్ర పుటలలో ప్రత్యేక స్థానం పొందిన తెలుగు గడ్డకు చెందిన ముస్లిం కవులలో ఆచార్య ఉమర్‌ అలీషా అగ్రగణ్యులు.మౌల్వీ ఉమర్‌ అలీషా పూర్వీకులు శతాబ్దాల క్రితం పర్షియా (ఇరాన్‌) నుండి ఢిల్లీ వచ్చి, అటునుండి హైదరాబాద్ చేరి, చివరకు పిఠాపురంలో స్థిరపడ్డారు. ఈ విషయాన్ని స్వయంగా ఉమర్‌ అలీషా ఈ పద్యంలో వివరించారు.
భారతీయ రైల్వే మండలములు

భారతీయ రైల్వే లు పదహారు రైల్వే జోన్స్ లేదా రైల్వే మండలాలుగా విభజించబడింది. ప్రతి రైల్వే జోన్ లేదా మండలం కొన్ని రైల్వే డివిజన్లు లేదా రైల్వేవిభాగములుగా విభజించబడింది. అన్ని రైల్వే జోన్/మండలంలలో దాదాపుగా 67 విభాగాలు ఉన్నాయి. 18 దక్షిణ కోస్తా రైల్వే జోన్ యస్ సి ఆర్ విశాఖ పట్టణం 2019ఫిబ్రవరి28 విశాఖ పట్టణం వాల్తేరు విజయవాడ గుంటూరు గుంతకల్ డివిజన్లు
మొదటి బేతరాజు

(ప్రస్తుతం ఈ పేజీ ఖాళీగా ఉంది)
నాల్గవ గుండయ

బేతియ కుమారుడు కాకర్త్య గుండ్యన కాలానికి వేంగిలో కలహాలు ఆరంభమయ్యాయి... కాకర్త్య గుండన. 940-995 973లో రెండో తైలపుడు రాష్ట్రకూట వంశాన్ని తొలగించి చాళుక్య సామ్రాజ్యన్ని పునరుద్దరించాడు. వేంగిలో జాటాచోడ భీముడు దానర్ణవుని వధించి వేంగి సింహాసనం అధిష్టించాడు. ఈ కల్లోల పరిస్థితులు ఆసరాగా తీసుకొని కాకర్త్య గుండన కొరివి సీమ పై దండెత్తి ముదిగొండ చాళుక్యుడైన బొట్టు బేతని ఓడించి పారద్రోలాడు 1124లో విరియాల మల్లుడు వేయించిన గూడూరు శాసనం ఆనాటి రాజకీయాలను విపులంగా వివరిస్తుంది. విరియాల మల్లుని ముత్తాత విరియాల ఎఱ్ఱయ ముదిగొండ చాళుక్యుడైన బొట్టు బేతని శత్రువును సంహరించి బొట్టు బేతని కొరివి సీమలో నిలబెట్టాడు అని చెబుతుంది. ఈ బొట్టు బేతయ్య శత్రువు కాకర్త్య గుండన. రాష్ట్రకూట రాజ్యం పతనం అయిన తర్వాత గుండన కొత్త రాజైన తైలపుని సమర్ధించాలా లేక స్వతంత్రించాలా అనే సందిగ్ధంలో ఉన్నాడు. ముదిగొండ చాళుక్యులు రెండవ తైలపుని సామ్రాట్ గా అంగీకరించి అతనికి సామంతులయ్యారు. మారిన పరిస్థితులను ఆసరాగా తీసుకొని గుండన కొరివి సీమపై దండెత్తి బొట్టు బేతని రాజ్యభష్టుని చేశాడు
తూర్పు మధ్య రైల్వే

భారతదేశం లోని 16 భారతీయ రైల్వే మండలాలు లలో తూర్పు మధ్య రైల్వే (ఈస్ట్ సెంట్రల్ రైల్వే) ఒకటి. ఈ రైల్వే జోన్ హాజీపూర్ (అయోమయ నివృత్తి) ప్రధాన కేంద్రంగా కార్యకలాపాలను నిర్వహిస్తుంది. దీని పరిధిలో ప్రస్తుతం 5 రైల్వే డివిజన్లు ఉన్నాయి. పూర్వపు ఉత్తర తూర్పు రైల్వే జోన్ లోని సోన్‌పూర్ డివిజను, సమస్తిపూర్ డివిజన్, దానపూర్ డివిజను,, తూర్పు రైల్వే జోన్ లోని ముఘల్ సరాయ్ డివిజను, ధన్‌బాద్ డివిజన్లు కలసి తూర్పు మధ్య రైల్వేలో ఉన్నాయి. 1996, సెప్టెంబరు 8 న భారతీయ రైల్వేలో పదహారవ జోన్‌గా తూర్పు మధ్య రైల్వేను ఏర్పాటుచేశారు
ఉత్తర మధ్య రైల్వే

భారతదేశం లోని 18 రైల్వే జోన్‌లలో ఉత్తర మధ్య రైల్వే (North Central Railway) ఒకటి. ఉత్తర మధ్య రైల్వేలో అతిపెద్ద రైల్వే స్టేషను కాన్పూర్ మధ్య కాగా మొఘల్ సారాయ్ రైల్వే స్టేషను రెండవ స్థానములో ఉంది. ఈ రైల్వే జోన్ అలహాబాద్ ప్రధాన కేంద్రంగా కార్యకలాపాలను నిర్వహిస్తుంది. జోన్స్ పునరుద్దరించ బడినప్పుడు, గతకాలపు ఉత్తర రైల్వే జోన్ లోని అలహాబాద్ డివిజన్, గతకాలపు మధ్య రైల్వే జోణ్ లోని విభజన అనంతరం ఏర్పడిన ఝాన్సీ డివిజను, కొత్త ఏర్పడిన ఆగ్రా డివిజనుతో కలిపి మూడు (డివిజన్స్) విభాగాలు ఉత్తర మధ్య రైల్వే ఉన్నాయి. ఉత్తర మధ్య రైల్వే, దాని ప్రస్తుత రూపంలో, 2003 ఏప్రిల్ 1 లో ఉనికిలోకి వచ్చింది. ఉత్తర మధ్య భారతదేశం|ఉత్తర మధ్య భారతదేశం యొక్క ఒక పెద్ద ప్రాంతంలో విస్తరించి ఉత్తర ప్రదేశ్, మధ్యప్రదేశ్, రాజస్థాన్, హర్యానా రాష్ట్రాలు ప్రస్తుతం ఉత్తర మధ్య రైల్వే|ఉత్తర మధ్య రైల్వే పరిధిలో ఉన్నాయి. ఆగ్రా కంటోన్మెంట్ - న్యూఢిల్లీ ఇంటర్‌సిటీ ఎక్స్‌ప్రెస్
వాయువ్య రైల్వే

భారతదేశం లోని 18 రైల్వే జోన్‌లలో వాయువ్య రైల్వే (నార్త్ వెస్ట్రన్ రైల్వే ) ఒకటి. ఈ రైల్వే జోన్ జైపూర్. ప్రధాన కేంద్రంగా కార్యకలాపాలను నిర్వహిస్తుంది. ఈ జోన్ లో జోధ్పూర్ డివిజను, గతకాలపు ఉత్తర రైల్వే జోన్ లోనిది, విభజన తరువాత గుర్తించబడ్డ బికానెర్ డివిజను, గతకాలపు పశ్చిమ రైల్వే జోన్ లోనిది, పునరుద్దరించబడ్డ వాటిలో జైపూర్, అజ్మీర్ డివిజన్లు మొత్తం కలుపుకుని నాలుగు (డివిజన్స్) విభాగాలు ఉన్నాయి. ఈ జోన్ 2002 అక్టోబరు 1 లో ఉనికిలోకి వచ్చింది. ఈ రైల్వే జోన్‌ మొత్తం 578 స్టేషన్లు ఉన్నాయి. ఈ జోన్‌లో ప్రధానంగా 2575.03 రూట్ కిలోమీటర్లు బ్రాడ్‌గేజ్, 2874.23 రూట్ కిలోమీటర్లు మీటర్‌గేజ్ కలిపి మొత్తం 5449.29 రూట్ కిలోమీటర్లు కలిగి ఉంది. వాయువ్య రైల్వే యొక్క ఆపరేటింగ్ డీజిల్ షెడ్లు కలిగివున్న ఎబిఆర్ (అబూ రోడ్) నందు, డబ్ల్యుడిఎమ్2 లు డబ్ల్యుడిఎమ్3 లు, డబ్ల్యుడిఎమ్3ఎలు, డబ్ల్యుడిజి4 లు ఉన్నాయి. భగత్ కి కోఠి (బిజికెటి) జోధ్పూర్ నందు, డబ్ల్యుడిఎమ్2 లు డబ్ల్యుడిజి లు, డబ్ల్యుడిపి4 లు, డబ్ల్యుడిఎమ్3ఎలు బ్రాడ్ గేజ్ వాహనములు, ఇది కలిగి ఉంది
ఆగ్నేయ మధ్య రైల్వే

సౌత్ ఈస్ట్ సెంట్రల్ రైల్వే భారతదేశం పదిహేడు రైల్వే మండలాలులో ఒకటి. ఈ రైల్వే జోన్ బిలాస్‌పూర్ ప్రధాన కేంద్రంగా కార్యకలాపాలను నిర్వహిస్తుంది. నాగపూర్ డివిజన్, పూర్వపు ఆగ్నేయ రైల్వే (దక్షిణ తూర్పు రైల్వే) లోని, పునరుద్దరించబడ్డ బిలాస్‌పూర్ డివిజన్, కొత్తగా ఏర్పడ్డ రాయపూర్ డివిజన్ మొత్తం 3 డివిజన్లు ఈ రైల్వే జోన్ పరిధిలో ఉన్నాయి. ఈ జోన్ అధికారికంగా దక్షిణ తూర్పు రైల్వే భాగంగా ఉంది. ఇది 1998 సెప్టెంబరు 20 న ప్రారంభించబడింది, 2003 ఏప్రిల్ 5 సం.న జాతికి అంకితం చేశారు. బిలాస్‌పూర్ రైల్వే స్టేషను వ్యవస్థ కోసం ఒక ప్రాంతీయ కేంద్రంగా ఉంది. ఇది ఛత్తీస్‌గఢ్ లో రద్దీగా ఉండే జంక్షనుగా ఉంది, మధ్య (సెంట్రల్) భారతదేశంలో నాల్గవ అత్యంత రద్దీగా ఉండే స్టేషను.. ఇక్కడి నుండి ప్రతిరోజు (డైలీ) అనుసంధానాలు (కనెక్షన్లు) కోలకతా, ముంబై, న్యూ ఢిల్లీ, పూనే, నాగ్‌పూర్, ఇండోర్, అహమ్మదాబాద్, భూపాల్, అమృత్‌సర్, ఆగ్రా, రూర్కీ, హరిద్వార్, విశాఖపట్నం, భువనేశ్వర్, పూరీ, టాటానగర్, పాట్నా, జబల్‌పూర్, రాయ్‌పూర్,, వారణాసి స్టేషనులకు అందుబాటులో ఉన్నాయి. అంతే కాకుండా బిలాస్‌పూర్ నుండి ఇతర ప్రాంతములకు రైళ్లు నేరుగా తిరువంతపురం, చెన్నై, ఎర్నాకులం, తిరుపతి, తిరునల్వేలి, బెంగుళూర్, భుజ్, గాంధిధామ్, ఓఖా, పోర్బందర్, ధన్బాద్, హైదరాబాదు, జైపూర్, గోరఖ్పూర్, షిర్డీ, ఉదయపూర్, బికానెర్, జమ్మూ, జోధ్పూర్, గౌహతి, కాన్పూర్, లక్నో, రాంచి,, అనేక ఇతర నగరాల, భారతదేశం లోని ఇతర పట్టణాలు అనుసంధానించబడినవి. ఈ జోను (మండలం) లో నాగ్‌పూర్ (NGP), గోండియా (G) డొంగర్‌ఘర్ (DGG), రాజ్‌నంద్‌గావ్ (RJN), దుర్గ్ (దుర్గ్), భిలాయి (BIA), రాయ్‌పూర్ (R) భతపర (BYT), టిల్డా (TLD) బిలాస్‌పూర్ (బిఎస్పి), గేవ్ర రోడ్ (GAD), రాయ్‌గఢ్ (RIG),, అనుప్పూర్ (APR), ప్రధాన స్టేషన్లు ఉన్నాయి
ఆగ్నేయ రైల్వే

భారతదేశం లోని 16 రైల్వే జోన్‌లలో ఆగ్నేయ రైల్వే (South Eastern Railway) ఒకటి. ఈ రైల్వే జోన్ గార్డెన్ రీచ్, కోలకతా ప్రధాన కేంద్రంగా కార్యకలాపాలను నిర్వహిస్తుంది. ఈ జోన్ లో మొత్తం అద్రా, చక్రధర్‌పూర్, ఖరగ్‌పూర్, రాంచీ నాలుగు (డివిజన్స్) విభాగాలు ఉన్నాయి. నాగపూర్-ఛత్తీస్‌ఘడ్ రైల్వే లైన్ మార్చేందుకు 1887 సంవత్సరములో బెంగాల్ నాగ్పూర్ రైల్వే (బిఎన్‌ఆర్) కంపెనీలో, బ్రాడ్ గేజ్ చేయడానికి విలీనం చేయబడింది. ఈ పని 1888 లో పూర్తయింది. నాగపూర్ నుంచి అస్సంసోల్ వరకు వున్న ప్రధాన రైలు మార్గము యొక్క పొడిగింపు 1891 లో పూర్తయింది. బిలాస్‌పూర్ నుండి 161 మైళ్ల పొడవైన శాఖ లైన్ (258 కిమీ) ఉమారియా బొగ్గు గని వరకు కలుపుతూ ఒక రైలు మార్గము నిర్మించారు. ఈ మార్గమును అప్పటికే ఉమారియా నుండి కట్నీ (1891) వరకు వున్నటువంటి రైలు మార్గమునకు అనుసంధానము చేశారు. ఇరవయ్యో శతాబ్దం నందు, మారుతున్న పని (మార్పులు చెందుతున్న పనులు) దృష్ట్యా కలకత్తా-బొంబాయి, కలకత్తా-మద్రాస్ రైలు మార్గము పనులు పూర్తి అయినవి. ఇరవయ్యో శతాబ్దపు మొదటి అర్ధ భాగములో బెంగాల్ నాగ్పూర్ రైల్వే (బిఎన్‌ఆర్) కంపెనీలో రైలు మార్గము పని క్రమంగా పురోగమించింది. నెర్‌గుండి నుండి మొదలు పెట్టి ఒక రైల్వే లైన్ ద్వారా 1921 సంవత్సరములో తాల్‌చర్ కోల్‌ఫీల్డ్స్ నకు రైలు మార్గము ఏర్పాటు చేసారు. 1931 లో రాయపూర్ నుండి విజయనగరం నకు అనగా భారతదేశము లోని సెంట్రల్ ప్రావిన్స్ తో, ఈస్ట్ కోస్ట్ ప్రదేశములకు ఒక రైలు మార్గము ఏర్పాటు అయ్యింది
గంగినేని వెంకటేశ్వరరావు

గంగినేని వెంకటేశ్వరరావు(31.12.1924-30.6.2011) అభ్యుదయ సాహిత్యవాది, గేయ, నవలా రచయిత, వినుకొండ మాజీ శాసనసభ్యుడు. గంగినేని జన్మస్థలం నూజెండ్ల మండలం గురప్పనాయుడు పాలెం . తల్లిదండ్రులు హనుమాయమ్మ, వెంకయ్య..ఆ కాలంలో ఇంగ్లిష్ చదవ కలిగిన, మాట్లాడగలిగిన వ్యక్తిగా గుర్తింపు ఉండడంతో ఆయనను స్థానికులు ఇంగ్లిషు గంగినేనిగా పిలుచుకునేవారు. గంగినేని గుంటూరు ఏసీ కాలేజి లో డిగ్రీ చదువుతూకమ్మ హాస్టల్‌ లో ఉండేవారు. కమ్యూనిస్టు ఉద్యమ పోరాటాల్లో చురుకుగా పాల్గొనే వారు. లా డిగ్రీని పూర్తి చేశారు
అనుపు

అనుపు , పల్నాడు జిల్లాలో కృష్ణానది తీరాన, నాగార్జున సాగర్ రిజర్వాయర్ ముంపు గ్రామం. డామ్ కుడి వైపు (లాంచ్ స్టేషను నుండి సాగరమాత దేవాలయం మీదుగా) సుమారు 8 కి.మా. దూరంలో ఉంది. కీ.శ నాల్గవ శతాబ్దంలో బౌధ్ధమతాచార్యుడు ఆచార్య నాగార్జునుడు ఇచ్చటకు వచ్చి కృష్ణానది ఒడ్డున విశ్వవిద్యాలయాన్ని స్ధాపించారు. కాలక్రమంలో విశ్వవిద్యాలయం శిథిలమైంది. భారత పునరావస్తు పరిశోధనలలో విశ్వవిద్యాలయ శిథిలాలు, అవశేషాలు తవ్వకాలలో దొరికేయి. నాగార్జున సాగర్ జలాశయ ముంపుకు ఈ ప్రాంతం గురైంది. అప్పుడు విశ్వవిద్యాలయ అవశేషాలను నాగార్జున కొండ మ్యూజియంలో పొందు పరచి శిథిలాలను అనుపు గ్రామంలో యధాతధంగా పొందు పరిచి పునర్నిర్మించారు. ఈ గ్రామ పరిసరాలను దర్శించినప్పుడు ప్రముఖ బౌధ్ద విశ్వవిద్యాలయం నలంద రేఖా మాత్రంగా గుర్తుకు వస్తుంది. సాగర్ నుండి మాచర్లకు వెళ్లే దారి నుండి మళ్లుతున్నప్పుడు ఎత్తునుండి పల్లంలో కనిపించే జలాశయం మనోహరంగా ఉంటుంది
సింధు లిపి

సింధు లిపి (లేదా హరప్పా లిపి) అనేది సింధు లోయ నాగరికత విలసిల్లిన రోజులలో వాడబడిన కొన్ని చిహ్నాల సముదాయం. ఈ లిపి క్రీ.పూ 3500 నుండి క్రీ.పూ 2000 వ వరకు ప్రాచుర్యంలో ఉంది. ఈ చిహ్నాలు ఉన్న శాసనాలు అత్యంత చిన్నవిగా ఉన్నాయి. అసలు ఈ చిహ్నాలు ఒక భాషను రాయడానికి వాడారా లేదా అనేది స్పష్టంగా తెలియరాలేదు. అసలు ఇది ఒక లిపి అనే విషయం కూడా వివాదాస్పదమే. ఎన్నో ఏళ్ళుగా కృషి చేస్తున్నా  ఈ లిపిని, దాని వెనుక ఉన్న భాషను ఛేదించలేక పోయారు. ఈ లిపిని వేరే భాషలో అర్థం చేసుకోవడానికి అవసరమైన ద్విభాషా శాసనాలు కూడా ఏమీ అందుబాటులో లేవు. చాలా కాలం పాటు ఈ లిపిలో మార్పులు కూడా రాలేదు. ఈ చిహ్నాలను 1853వ సంవత్సరంలో అలెగ్జాండర్ కన్నింగ్‌హామ్ అనే పురాతత్వ శాస్త్రవేత్త మొట్టమొదటి సారిగా ఒక బొమ్మ రూపంలో ప్రచురించాడు.  అప్పటి నుండి ఈ చిహ్నాలు ముద్రితమై ఉన్న వస్తువులు 4,000 వరకు దొరికాయి
విస్తీర్ణం

వైశాల్యం అనగా సమతలంలో ఒక ద్విమితీయ ఆకారం ఆక్రమించే స్థల పరిమాణం. దీన్ని అర్థం చేసుకొనుటకు ఒక నిర్ణీత మందముగల ఆకారమునకు మొదటి కోట్ గా దాని ఉపరితలమునకు సరిపడే రంగువేయుటలో ఆక్రమించు స్థల పరిమాణం. ఇది ఒక వక్రతలమునకు యొక్క (ఏక మితీయ భావన) లేదా ఒక ఘన పదార్థం యొక్క ఘనపరిమాణము (త్రి మితీయ భావన) లకు వాటి పొడవులో గల ద్విమితీయ భావన. ఒక ఆకారము యొక్క వైశాల్యమును నిర్ణీత పరిమాణము గల చదరాలతో పోల్చి చెబుతారు. అంతర్జాతీయ ప్రమాణాలు వ్యవస్థ (SI) పద్ధతిలో వైశాల్యమునకు ప్రమాణాలు "చదరపు మీటర్లు" లేదా "స్క్వేర్ మీటర్లు" (దీనిని m2గా వ్రాస్తాము). చదరపు మీటరు అనగా ఒక మీటరు భుజం గల చదరపు వైశాల్యము. ఒక ఆకారం యొక్క వైశాల్యము మూడు చదరపు మీటర్లు అనగా మూడు ఒక మీటరు భుజము గల చదరాల వైశాల్యములకు సమానం. గణిత శాస్త్రములో ప్రమాణ చదరము అనగా ఏదైనా ఒక ఆకారం యొక్క వైశాల్యం, వాస్తవ సంఖ్యలతో కొలతలేని తలము లేదా ఆకారం యొక్క వైశాల్యము. కొన్ని సాధరణ ఆకారాలైన త్రిభుజాల, దీర్ఘచతురస్రాల, వృత్తాల యొక్క వైశాల్యములకు సంబంధించిన సూత్రములు అందరికీ సుపరిచితమే. ఈ సూత్రములనుపయోగించి ఒక బహుభుజి యొక్క వైశాల్యమును వివిధ త్రిభుజాలుగా విడగొట్టి వాటి మొత్తము వైశాల్యమును గణించి కనుగొనవచ్చును వక్ర సరిహద్దు గల ఆకారాలకు వైశాల్యాలను కలన గణితం ఉపయోగించి కనుగొనవచ్చును. నిజానికి,కలన గణిత అభివృద్ధికి ప్రధాన ప్రేరణ యేమిటంటే సమతల పటాలకు వైశాల్యమును గణించుటలో సమస్యలు. ఒక ఘనాకృతిలో గల ఆకారాలైన గోళం, శంకువు, లేదా స్థూపం వంటివాటి ఉపరితల మొత్తము వైశాల్యాన్ని ఉపరితల వైశాల్యము అంటారు
మరీచి మహర్షి

మరీచి మహర్షి (మరీచి అంటే కాంతి రేఖ అని అర్థం) బ్రహ్మ కుమారుడు. సృష్టి కార్యమునకు తనకు సాయముగా ఉండేందుకు శక్తి సంపన్నులగు 10 మంది ప్రజాపతులను సృష్టించాడు. వారిలో మరీచి ఒకరు. అందులో తొమ్మండుగురిని తన శరీరము ద్వారా ఒకరు మానసము నుండి ఉద్భవించారు. మరీచి బ్రహ్మ మానస పుత్రుడు. బ్రహ్మ మానస పుత్రులలో మరీచి ఒకరు. మరీచి భార్య కళ. మరీచి కుమారుడు కశ్యపుడు లేదా కశ్యప ప్రజాపతి. మరీచి మహర్షి యొక్క జీవితము ఆయన సంతతి వల్ల ఎక్కువగా తెలియబడుతుంది. ముఖ్యంగా ఆయన కుమారుడైన కశ్యపమహర్షి వల్ల. మరీచి మహర్షి కళ అను యువతిని పెండ్లియాడి కళ వల్ల కశ్యపునికి శ్రీమహావిష్ణువు అంశగా జన్మనిచ్చాడు. (కశ్యప మహర్షి తన తండ్రినుండి ప్రజపతిత్వాన్ని కూడా పొందినట్టు చెప్పబడినది)
సజ్జాపురం (సంతమాగులూరు)

సజ్జాపురం, బాపట్ల జిల్లా, సంతమాగులూరు మండలానికి చెందిన రెవెన్యూయేతర గ్రామం. 2013 జులైలో ఈ గ్రామ పంచాయతీకి జరిగిన ఎన్నికలలో , సర్పంచిగా ఎన్నికైనారు. సజ్జాపురం గ్రామంలోని బి.సి.కాలనీలో రు. 25 లక్షల వ్యయంతో నిర్మించిన ఈ ఆలయంలో, 2014, జూన్-18, బుధవారం నాడు, విగ్రహప్రతిష్ఠాకార్యక్రమాలు ప్రారంభమైనవి. వేదపండితుల మంత్రోచ్ఛారణల మధ్య విశేషపూజలు నిర్వహించారు. 20వ తేదీ శుక్రవారం నాడు, ఆలయంలో విగ్రహ ప్రతిష్ఠాకార్యక్రమం కన్నులపండువగా నిర్వహించారు. వేదపండితుల మంత్రోచ్ఛారణల నడుమ, గర్భగుడిలో మూలవిరాట్టును ప్రతిష్ఠించారు. ఆలయ ప్రాంగణంలో ఏర్పాటుచేసిన యాగశాలలో వేదపండితులు, అర్చకులు విశేషపూజలు నిర్వహించారు. పలువురు పుణ్యదంపతులు పీటలమీద కూర్చొని, ప్రత్యేకపూజలు, హోమాలలో పాల్గొన్నారు. ఈ కార్యక్రమానికి గ్రామ ప్రజలతోపాటు, పరిసరగ్రామాల నుండి అధికసంఖ్యలో మహిళా భక్తులు పాల్గొని పూజలు చేసారు
తిమ్మావజ్జల కోదండ రామయ్య

డాక్టర్ . తిమ్మావజ్జల కోదండ రామయ్య నెల్లూరు జిల్లా లో ఫిబ్రవరి 2, 1925 న జన్మించారు. ఈయన తల్లిదండ్రులు కామాక్షమ్మ, శివరామ శాస్త్రులు. ఈయన రచయిత, సాహితీవేత్త.
రేణుకాదేవి

ప్రసేనజిత్తు అనే ఇక్ష్వాకు వంశము రాజు కూతురు రేణుకాదేవి. రేణుకాదేవి భర్త జమదగ్ని.. జమదగ్ని పెరిగి పెద్దవాడైన అతను కఠోర అధ్యయనం, వేదాల మీద పాండిత్యానికి పట్టు సాధించాడు. తదుపరి అతను సౌర రాజవంశం లేదా సూర్యవంశం యొక్క, రాజు ప్రసేనజిత్తు వద్దకు వెళ్ళాడు, వివాహంలో ప్రసేనజిత్తు కుమార్తె రేణుక చేతిని తన చేతిలో పెట్టమని అడిగాడు. తదనంతరం, వారు వివాహం చేసుకున్నారు, జంటకు కలిగిన ఐదుగురు కుమారులను వాసు, విశ్వ వాసు, బృహుధ్యాను, బృహుత్వాకణ్వ, రాంభద్ర తరువాత ఇతనిని పరశురాముడు అని పిలుస్తారు. రేణుకాదేవి, జమదగ్ని దంపతులకు అయిదుగురు సంతానం. పెద్ద కుమారుడు రుమణ్వంతుడు, చివరి కుమారుడు పరశురాముడు. శ్రీమహావిష్ణువు దశావతారములలో పరశురామావతారము ఆరవది. త్రేతాయుగము ఆరంభములో జరిగింది. అధికార బల మదాంధులైన క్షత్రియులను శిక్షించిన అవతారమిది. పరశురాముని భార్గవరాముడు, జామదగ్ని అని కూడా అంటారు
రవీంద్ర ఆర్ట్ పిక్చర్స్

రవీంద్ర ఆర్ట్ పిక్చర్స్ తెలుగు సినీ నిర్మాణ సంస్థ. దీనిని తమ్మారెడ్డి కృష్ణమూర్తి స్థాపించారు. విశ్వకవి రవీంద్రుని పట్ల గల అభిమానంతో అతడు రచించిన ‘గీతాంజలి’లోని ఓ గీత మకుటాన్ని ‘విశ్వవిజ్ఞాన చంద్రికలు వెలయుచోట, నిర్భయముగా స్వేచ్ఛాగీతి నిలుపుచోట, మానవుడు పరిపూర్ణుడై మలయుచోట, మాతృదేశమా అచటచే మనగదమ్మా’అని రచయిత నార్ల చిరంజీవిచే తర్జుమా చేయించి, దీనిని మోనోగ్రాఫ్‌పై బ్యాక్‌గ్రౌండ్‌గా, మాధవపెద్ది సత్యంచే పాడించి, విన్పించారు. చేతిలో పనిముట్టు ధరించిన కార్మికుని చిత్రం, ఈ చరణం, రవీంద్ర ఆర్ట్ పిక్చర్స్ ప్రత్యేకతగా నిలిచాయి.
నమస్తే తెలంగాణ

నమస్తే తెలంగాణ జూన్ 6, 2011 నాడు తెలంగాణ ప్రత్యేక ఉద్యమానికి తోడ్పాటుగా ప్రారంభించబడిన తెలుగు పత్రిక. తెలంగాణ ప్రాంతంలోని గతకాలపు 7 జిల్లాల నుండి ఇది ప్రచురించబడుతోంది. అల్లం నారాయణ తొలి సంపాదకులు. ప్రస్తుత సంపాదకులు తిగుళ్ల కృష్ణమూర్తి. ప్రతి ఆదివారం పత్రికకు అనుబంధంగా 32 పేజీల బతుకమ్మ చిరుపుస్తకం అందించబడుతుంది. ఇందులో రెండవ పేజీలో సిర్ఫ్ హమారా శీర్షికతో తెలంగాణాలోని ప్రత్యేకతలు ఇవ్వబడుతుంది. మూడవ పేజీలో "మన ట్యాంక్‌బండ్" శీర్షికలో తెలంగాణా ప్రముఖులపై చిరు పరిచయం తెలియజేయబడుతుంది. ఐదవ పేజీలో సంపాదకులు అల్లం నారాయణ పాఠకుల ప్రశ్నలకు సమాధానం ఇస్తారు. రాజాధిరాజ శీర్షికన కార్టూనులు, జోక్సు ప్రచురించబడతాయి. మధ్యపేజీలలో బొడ్డెమ్మ శీర్షికన చిన్నారులకు ఉద్దేశించిన విషయాలు ఉంటాయి. మైదాకు శీర్షికన మహిళలకు ప్రత్యేక పేజీ ఉంది. కవర్ పేజీ కథనం, రాశి-వాసి, సాహిత్య పరామర్శ, మన కథ, సెక్సాలజీ తదితర శీర్షికలు అదనం
కొచ్చి

కొచ్చిన్ లేదా కొచ్చి , కేరళ రాష్ట్రానికి చెందిన ఎర్నాకుళం జిల్లా లోని అతిపెద్ద నగరం., ఒక రేవు పట్టణం. తరచూ కొచ్చిన్ ని ఎర్నాకుళం అనే వ్యవహరిస్తూ ఉంటారు. కొచ్చి జనాభా 6,01, 574. ఇది కేరళ రాష్ట్రంలోనే అత్యంత జనసాంద్రత గల పట్టణం. రాష్ట్ర రాజధాని తిరువనంతపురం (ట్రివేండ్రం) ఉత్తర దిశగా 220 కి.మీ (137 మై) దూరంలో, రాష్ట్రంలోని పెద్ద నగరాలలో తృతీయ స్థానంలో ఉన్న కోజికోడ్కు దక్షిణ దిశగా 180 కి.మీ (112 మై) దూరంలో ఉంది. అరేబియా సముద్రపు మహారాణిగా పిలువబడే కొచ్చి 14వ శతాబ్దం నుండే సుగంధ ద్రవ్యాల వ్యాపారానికి అనుకూలంగా నిలచి ప్రాముఖ్యత సంతరించుకుంది.1503 లోనే పోర్చుగీసు సామ్రాజ్యం లో భాగమై, భారతదేశంలో మొట్టమొదటి ఐరోపా దేశస్థుల మజిలీ అయింది.1530 లో పోర్చుగీసు వారు గోవాకి వారి కార్య కలాపాలని తరలించేవరకూ కొచ్చి యే వారి మజిలీ. పిమ్మట డచ్, బ్రిటీష్ రాజ్యాలు కొచ్చిని అభివృద్ధి చేశాయి
వసంతం

వెంకటేష్ కథానాయకునిగా తమిళ దర్శకుడు విక్రమన్ దర్శకత్వంలో 2003లో వచ్చిన వసంతం. ఈ చిత్రం ఘనవిజయం సాధించింది. ఈ సినిమాలో క్రికెటర్ వి.వి.ఎస్.లక్ష్మణ్ అతిథి పాత్రలో కొంచెంసేపు కనిపిస్తారు. అశోక్, జూలీ చిన్ననాటి స్నేహితులు. అశోక్ జూలీ తండ్రి పీటర్ తోనూ చాలా సన్నిహితంగా ఉంటాడు. అశోక్, జూలీ ఎంత దగ్గరగా ఉన్నా వాళ్ళ మధ్య ఉండేది స్వచ్ఛమైన స్నేహం మాత్రమే. హఠాత్తుగా పీటర్ చనిపోవడంతో జూలీని ఇంటికి తీసుకు వస్తాడు అశోక్. ఇంట్లో వాళ్ళకి అది నచ్చదు. తనకు తిండి పెట్టడమే ఎక్కువని పైగా ఆమెను ఎలా భరిస్తామని ఇంట్లో వాళ్ళు అనడంతో కోపంతో ఇంటి నుంచి బయటకు వచ్చేస్తాడు అశోక్
ది సౌండ్ ఆఫ్ మ్యూజిక్

ది సౌండ్ ఆఫ్ మ్యూజిక్ (“The Sound of Music”) 1965లో 38వ అకాడెమీ అవార్డుల్లో ఉత్తమ చిత్రంగా పురస్కారాన్ని అందుకున్న సంగీత భరితమైన ఆంగ్ల చిత్రం. ఇది ఏభైఏళ్లగా సినీ సంగీత ప్రేమికులను ఆకట్టుకుంటూనే ఉంది. 1959లో అప్పటి ప్రముఖ సంగీతరూపకర్తలైన రిచర్డ్స్ రాడ్జర్స్, ఆస్కార్ హేమర్స్టీన్II, బ్రాడ్వే మ్యూజికల్ థియేటర్ కోసం సంయుక్తంగా రచించిన సంగీతరూపకం ది సౌండ్ అఫ్ మ్యూజిక్,. “జార్జ్ లుడ్విగ్ వోన్ ట్రాప్” (Georg Ludwig von Trapp) అనే మిలిటరీ కేప్టెన్ జీవిత కథ ఈ సంగీతరూపకానికి ఆధారం. ఎన్నో అవార్డులు, ప్రశంసలు అందుకున్న ఈ సంగీతరూపకాన్ని 1965లో రాబర్ట్ వైజ్ తానే దర్శక నిర్మాణ బాధ్యతలు చేపట్టి సినిమాగా తీసి ట్వంటీయెత్ సెంచరీ ఫాక్స్ సంస్థ ద్వారా విడుదల చేసారు. బాక్సాఫీస్ రికార్డులను బద్దలు చేస్తూ ఈ సినిమా అఖండ విజయాన్ని చవిచూసి కాసుల వర్షం కురిపించింది. అంతర్జాతీయ ప్రఖ్యాతిని సంపాదించుకున్న ఈ సినిమా వందేళ్ళ ప్రపంచ సినీ చరిత్రలో నూరు గొప్పచిత్రాల్లో ఒకటిగా నిలిచింది. ఆస్ట్రియాలోని సాల్జ్‌బర్గ్ పట్టణంలోని వోన్ ట్రాప్ అనే మిలిటరీ కెప్టెన్ జీవితకథ ది సౌండ్ ఆఫ్ మ్యూజిక్ చిత్ర కథకు ఆధారం. 1930లలో నాజీ జర్మనీ, ఆస్ట్రియాను ఆక్రమించుకొన్న తొలిరోజులు ఈ సినిమా యొక్క కథాకాలం. ఆస్ట్రియా నావికాదళం నుండి రిటైరైన కమాండర్ జార్జ్ లుడ్విగ్ వోన్ ట్రాప్. భార్యను పోగొట్టుకున్న అతనికి ఏడుగురు సంతానం. సైనికాధికారి కావటం వల్ల పిల్లలను కూడా క్రమశిక్షణతో కట్టుదిట్టంగా పెంచుతూ ఉంటాడు
మీ శ్రేయోభిలాషి

మీ శ్రేయోభిలాషి 2007 లో వి. చంద్ర సిద్ధార్థ దర్శకత్వంలో వచ్చిన స్ఫూర్తివంతమైన సినిమా. ఇందులో రాజేంద్రప్రసాద్ కీలక పాత్ర పోషించాడు. ఆత్మహత్యల నేపథ్యంలో వచ్చిన సినిమా ఇది. ప్రకృతిలో ఏ జీవి ఆత్మహత్య చేసుకోదు ఒక్క మనిషి తప్ప. సమస్యను ధైర్యంగా ఎదుర్కోవాలి కాని ఆత్మహత్య పరిష్కారం కాదు. చచ్చే దాకా బ్రతకాలి అని సందేశంతో నిర్మితమైన చిత్రం. బ్రతుకు మీద మమకారం పెంచుకోమని చెబుతుందీ చిత్రం. ఆత్మహత్యలకు పాల్పడున్నది ఎక్కువగా మధ్యతరగతి వాళ్లే. అందుకే మధ్య తరగతి పాత్రలతో రూపొందిందీ కథ. 2007 లో ఉత్తమ చిత్రం, ఉత్తమ మాటల రచయిత (రమేశ్ చెప్పాల), ఉత్తమ పాటల రచయిత విభాగాల్లో నంది పురస్కారాలను అందుకుంది. ఈ సినిమా 2008 లో ఇండియన్ పనోరమా విభాగంలో ప్రదర్శితమైంది
గౌతమ్ మీనన్

గౌతమ్ వాసుదేవ్ మీనన్, ప్రముఖ తమిళ ఇండస్ట్రీ దర్శకుడు. ఇతను తెలుగులో వెంకటేష్తో ఒక పోలీస్ బ్యాక్ డ్రాప్ చిత్రం ఘర్షణ, నాగచైతన్యతో ఒక ప్రేమ కథా చిత్రం ఏ మాయ చేశావే చిత్రాలకు దర్శకత్వం వహించారు. ఈ సినిమాను అటు తమిళ్లో సింబు, త్రిష జంటగా విన్నైతాండి వరువాయ పేరుతో, ఇటు తెలుగులో ఏ మాయ చేశావే పేరుతో ఏకకాలంలో తీయడం విశేషం. గౌతమ్‌ 1973లో కేరళలోని పలక్కడ్‌ జిల్లాలో జన్మించారు.అతని తండ్రిమలయాళీ, తల్లి తమిళియన్‌. గౌతమ్‌ తిరుచ్చిలో పెరిగారు. కళాశాల్లో చదువుతున్న రోజుల్లో సినిమాలపై ఆసక్తి ఏర్పడింది. ఆ విషయాన్ని తల్లిదండ్రులు చెప్పారు. వారు సమ్మతించడంతో ఆ బాటలోనే అడుగులు వేస్తూ.. 1997లో ‘మిన్సర కనవు’ చిత్రానికి సహాయ దర్శకుడిగా చేరారు. ఇందులో ఆయన ఓ పాత్రలో కూడా నటించారు
కారకాంపల్లె

కారకాంపల్లె ఆంధ్ర ప్రదేశ్ రాష్ట్రం, చిత్తూరు జిల్లా, తవణంపల్లె మండలంలోని గ్రామం. ఇది మండల కేంద్రమైన తవణంపల్లె నుండి 5 కి.మీ. దూరం లోను, సమీప పట్టణమైన చిత్తూరు నుండి 14 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 274 ఇళ్లతో, 978 జనాభాతో 302 హెక్టార్లలో విస్తరించి ఉంది. గ్రామంలో మగవారి సంఖ్య 483, ఆడవారి సంఖ్య 495. షెడ్యూల్డ్ కులాల జనాభా 419 కాగా షెడ్యూల్డ్ తెగల జనాభా 0. గ్రామ జనగణన లొకేషన్ కోడ్ 596612. గ్రామంలో వ్యవసాయం ప్రదాన వృత్తి.పంచాయతిలో కారకాంపల్లె గ్రామం, దిగువకారకాంపల్లె, ఎగువకారకాంపల్లె, చింతమాకులపల్లె గ్రామాలు ఉన్నాయి
నీర్మాల

నీర్మియాల, తెలంగాణ రాష్ట్రం, జనగామ జిల్లా, దేవరుప్పుల మండలంలోని గ్రామం. ఇది మండల కేంద్రమైన దేవరుప్పుల నుండి 14 కి. మీ. దూరం లోను, సమీప పట్టణమైన జనగామ నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 505 ఇళ్లతో, 2094 జనాభాతో 1255 హెక్టార్లలో విస్తరించి ఉంది. గ్రామంలో మగవారి సంఖ్య 1026, ఆడవారి సంఖ్య 1068. షెడ్యూల్డ్ కులాల సంఖ్య 662 కాగా షెడ్యూల్డ్ తెగల సంఖ్య 18. గ్రామం యొక్క జనగణన లొకేషన్ కోడ్ 578257.పిన్ కోడ్: 506302